wickkiey/tamil-wikipedia-chunked huggingface dataset:
# ஐப்போபுளோரசு அமிலம்

**ஐப்போபுளோரசு அமிலம்** *(Hypofluorous acid)* என்பது HOF என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தண்ணிரை புளோரினால் ஆக்சிசனேற்றம் செய்யும்போது இடைநிலைச் சேர்மமாக இது உண்டாகிறது. திண்மமாக தனித்துப் பிரிக்க இயலும் ஒரே ஐப்போ ஆலசு அமிலம் ஐப்போபுளோரசு அமிலம் மட்டுமேயாகும். வெடிக்கும் பொருளான இது ஆக்சிசன் மற்றும் ஐதரசன் புளோரைடுகளாக சிதைவடைகிறது . பனிக்கட்டையை புளோரினேற்றம் செய்வதன் மூலமாக தூய்மையான நிலையில் இதை தனித்துப் பிரித்தெடுக்க முடியும்.  
கட்டமைப்பைப் பொருத்தவரை இதுவொரு வளைந்த மூலக்கூறாக காணப்படுவதாக எக்சு கதிர் படிகவியல் . பீனாந்தரோலினுடன் இவ்வினைப்பொருளைச் சேர்த்து சூடாக்கி மழுப்பலான 1,10-பீனாந்தரோலின் ஈராக்சைடு முதல் முயற்சிக்கு 50 ஆண்டுகளுக்குப் பிறகு உருவாக்கப்பட்டது
அணுக்கள் யாவும் வேறுபட்டு காணப்படுவதால் இம்மூலக்கூறு இரண்டு வகையான சீரொழுங்குகளுடன் சமச்சீரில்லாமல் Cs இடக்குழுவுடன் காணப்படுகிறது.
# ஐப்போபுளோரசு அமிலம்

## ஐப்போபுளோரைட்டு

ஆக்சிபுளோரசு அயனியின் வழிப்பொருள் ஐப்போபுளோரைட்டு சேர்மமாகும். ஐப்போபுளோரசு அமிலத்தின் இணைகாரமாக இது கருதப்படுகிறது. முப்புளோரோமெத்தில் ஐப்போபுளோரைட்டு ஐப்போபுளோரைட்டு சேர்மத்திற்கு ஒரு எடுத்துக்காட்டாகும்.
# ஐப்போபுரோமசு அமிலம்

**ஐப்போபுரோமசு அமிலம்** *(Hypobromous acid)* HOBr என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மிகவும் வலிமை குறைந்தும் நிலைப்புத்தன்மையற்றும் உள்ள ஒர் அமிலமாக இது காணப்படுகிறது. புரோமிக்(I) அமிலம், புரோமனால் அல்லது ஐதராக்சிடோபுரோமின் என்ற பெயர்களாலும் இச்சேர்மம் அழைக்கப்படுகிறது. கரைசலாக மட்டுமே கிடைக்கக்கூடிய இச்சேர்மம் மற்ற ஐப்போ ஆலைடுகள் போலவே இயற்பியல் மற்றும் வேதிப்பண்புகளைக் கொண்டிருக்கிறது. இவ்வமிலத்தின் உப்புகளும் நிலைப்புத்தன்மை இல்லாமலேயே உள்ளன.
# ஐப்போபுரோமசு அமிலம்

## தயாரிப்பு மற்றும் பண்புகள்

தண்ணீருடன் புரோமினைச் சேர்க்கும் போது விகிதச்சிதைவு முறையில் ஐப்போபுரோமசு அமிலமும் ஐதரோபுரோமிக் அமிலமும் உருவாகின்றன.  
Br2 + H2O HOBr + HBr  
ஐப்போபுரோமசு அமிலம் 8.65 அளவை காடித்தன்மை எண்ணாகப் (pKa = 8.65) பெற்றுள்ளது. எனவே காடித்தன்மை சுட்டெண் 7 (pH 7) அளவுள்ள நீரில் மட்டுமே இது பகுதியாகப் பிரிகையடைகிறது. அமிலத்தைப் போலவே ஐப்போபுரோமைட்டு உப்புகளும் நிலைப்புத் தன்மையில்லாமல் உள்ளன. மெதுவாக இவை விகிதச் சிதைவுக்கு உள்ளாகி தொடர்புடைய புரோமேட்டு மற்றும் புரோமைட்டுகளாக சிதைகின்றன.  
3BrO−(aq) → 2Br−(aq) + BrO−3(நீர்க்கரைசல்)
# ஐப்போபுரோமசு அமிலம்

## பயன்கள்

பல நோய்க்காரணி செல்களை அழிக்கும் தன்மை கொண்டிருப்பதால் வெளுப்பாக்கி, ஆக்சிசனேற்றி, நாற்றம் நீக்கி, நச்சுக் கொல்லி என்று பல்வேறு பயன்களை இச்சேர்மம் பெற்றுள்ளது.வெப்ப இரத்தப் பிராணிகளில் உள்ள ஈசனோபில்களில் இவ்வமிலம் உற்பத்தி செய்யப்படுகிறது. . ஈசனோபில் பெராக்சிடேசு என்ற நொதி புரோமினைப் பயன்படுத்தி ஐப்போபுரோமசு அமிலத்தை உருவாக்குகிறது.
சூடான தொட்டிகளிலும் நீரூற்றுகளிலும் புரோமைடும் ஒரு கிருமி நாசினியாகப் பயன்படுத்தப்படுகிறது. ஒரு ஆக்சிசனேற்றும் முகவரின் உதவியால் ஈசனோபில்களிலுள்ள பெராக்சிடேசு போலச் செயல்பட்டு ஐப்போபுரோமைட்டை இது உருவாக்குகிறது.  
ஓரின வேதிப்பொருளான ஐப்போகுளோரசு அமிலத்துடன் சேர்த்துப் பயன்படுத்தினால் மிகவும் பயனுள்ளதாக இருக்கிறது.
# பரக்கலக்கோட்டை பொதுவுடையார் கோயில்

**பரக்கலக்கோட்டை பொதுவுடையார் கோயில்** தஞ்சாவூர் மாவட்டத்தில் உள்ள சிவன் கோயிலாகும்.
# பரக்கலக்கோட்டை பொதுவுடையார் கோயில்

## அமைவிடம்

இக்கோயில் பட்டுகோட்டைக்குக்கிழக்கில் முத்துப்பேட்டை செல்லும் சாலையில் 12 கி.மீ. தொலைவில் அமைந்துள்ளது.
# பரக்கலக்கோட்டை பொதுவுடையார் கோயில்

## இறைவன்

இங்குள்ள இறைவன் பொதுவுடையார் ஆவார். மிகப்பெரிய ஆல மரத்தின் கீழ் லிங்கத்திருமேனியாக சந்தனக் காப்பிட்டு இறைவனுக்கு பூசை நடத்தப்படுகிறது. ஆண்டுக்கு ஒரு முறை மட்டுமே பொங்கல் திருநாளன்று விடியற்காலம் முதல் மாலை வரை இவருடைய தரிசனம் பகலில் மட்டும் கிடைக்கும் என்பது குறிப்பிடத்தக்கது. நடை அடைபட்டிருக்கும் சமயங்களில் ஆல மரத்தின் முன்னதாக அமைக்கப்பட்டுள்ள கதவுகளுக்கு பூசை செய்யப்படுகிறது. ஆல இலைகளை பிரசாதமாகப் பெற்றுச் செல்கின்றனர்.
# பரக்கலக்கோட்டை பொதுவுடையார் கோயில்

## வரலாறு

வான்கோபர், மகாகோபர் என்ற இரு முனிவர்களிடையே இல்லறம் மற்றும் துறவறம் தொடர்பாக வாக்குவாதம் எழுந்தது. அவர்கள் தில்லை நடராசப் பெருமானிடம் தம் வாதத்தை முன்வைத்தபோது, அவர் அவர்களை தென்திசை நோக்கிச் சென்று இரண்டு புளிய மரங்கள் இருக்கும் இடத்தில் காத்திருக்கும்படி கூறினார். இறைவன் வந்து இருவரும் ஏற்கும்படி இல்லறம், துறவறம் இரண்டுமே சிறந்தவை என்று தீர்ப்பு கூறியதாகக் கூறுவர். இவ்வாறாகத் தீர்ப்பு வழங்கியதால் மத்யபுரீசுவரர் என்றும் பொதுவுடையார் என்றும் அழைக்கப்படுகிறார். இரு முனிவர்களும் அமர்ந்திருக்கும் சிலைகளுக்கு அருகே உள்ள புளிய மரங்கள் உறங்கும் புளி, உறங்காப் புளி என்றழைக்கப்படுகின்றன.
# அதிராம்பட்டினம் அபயவரதேசுவரர் கோயில்

**அதிராம்பட்டினம் அபயவரதேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும். இது ஒரு தேவார வைப்புத்தலமாகும்.
# அதிராம்பட்டினம் அபயவரதேசுவரர் கோயில்

## அமைவிடம்

இக்கோயில் பட்டுகோட்டைக்குத்தென் கிழக்கில் 14 கி.மீ. தொலைவிலும், முத்துப்பேட்டைக்குத் தெற்கில் 13 கி.மீ. தொலைவிலும் அமைந்துள்ளது. அதிவீரராமன்பட்டினம் என்று இவ்வூர் முன்னர் அழைக்கப்பட்டதாகக் கூறுவர்.
# அதிராம்பட்டினம் அபயவரதேசுவரர் கோயில்

## இறைவன், இறைவி

இங்குள்ள இறைவன் அபயவதேசுவரர் ஆவார். கேட்ட வரத்தைத் தருபவராக கருதப்படுவதால் அவர் அவ்வாறு அழைக்கப்படுகிறார். அழகுத் தெய்வமாகக் காணப்படுகின்ற நிலையில் இங்குள்ள இறைவி சுந்தரநாயகி ஆவார். கீழ்க்கண்ட பாடல் இத்தலத்தின் பெருமையைக் கூறுகிறது.
# அதிராம்பட்டினம் அபயவரதேசுவரர் கோயில்

## சிறப்பு

இக்கோயில் பைரவ முனிவர் வழிபடும் சிறப்பைப் பெற்றுள்ளது. திருவாதிரையில் பிறந்த அதிவீரராம பாண்டியன் என்னும் மன்னன் இங்கு வழிபட்டு இவ்வூருக்கு இப்பெயர் அமையக் காரணமாக இருந்தார். மன்னன் பிறந்த நட்சத்திரத்தின் அடிப்படையில் இவ்வூர் திருவாதிரையான்பட்டினம் என்றும் அழைக்கப்படுகிறது. பங்குனி உத்திரம் மற்றும் திருவாதிரை சிறப்பான விழாக்களாக இங்கு கொண்டாடப்படுகின்றன.
# அதிராம்பட்டினம் அபயவரதேசுவரர் கோயில்

## அமைப்பு

மூன்று நிலை ராஜ கோபுரத்தைக் கொண்டு இக்கோயில் அமைந்துள்ளது. இக்கோயிலின் தல மரம் வன்னி மரம் ஆகும்.
# மீதரவுப் பொருள் விபரிப்புக் கருத்தோற்ற முறைமை

**மீதரவுப் பொருள் விபரிப்புக் கருத்தோற்ற முறைமை** அல்லது மொட்சு (Metadata Object Description Schema (MODS)) என்பது எக்சு.எம்.எல் மொழியில் அமைந்த நூல் விபரிப்பு (bibliographic description) கருத்தோற்ற முறைமை (schema) ஆகும். இது ஐக்கிய அமெரிக்க காங்கிரசு நூலகத்தால் விருத்தி செய்யப்பட்ட சீர்தரம் ஆகும். சிக்கலான மார்க் சீர்தரத்துக்கும் மிகவும் எளிமையான டப்பிளின் கருவம் சீர்தரத்துக்கும் இடைப்பட்டதாக இது வடிவமைக்கப்பட்டுள்ளது. இன்று மொட்சு எண்ணிம நூலக மென்பொருட்களால் பெரிதும் பயன்படுத்தப்படுகின்றது.
# மீதரவுப் பொருள் விபரிப்புக் கருத்தோற்ற முறைமை

## வரலாறு

துறைசார் வல்லுனர்களால் 2002 இல் மொட்சு உருவாக்கப்பட்டது. 2015 இல் பதிப்பு 3.6 வெளிவந்துள்ளது. இணைப்புத் தரவின் பரவலாகப் பயன்பாட்டுக்கு வருவதால், மொட்சில் இருந்து வள விபரிப்புச் சட்டகம் (RDF) நகர்வதற்கான வழிகாட்டிகள் உருவாக்கப்பட்டு வருகின்றன.
# மீதரவுப் பொருள் விபரிப்புக் கருத்தோற்ற முறைமை

## மேல்நிலை உறுப்புகள்

- titleInfo - தலைப்புத்_தகவல்
- name - பெயர்
- typeOfResource - வள_வகை
- genre - உள்ளடக்க_வகை
- originInfo - தோற்றத்_தகவல்
- language - மொழி
- physicalDescription - பெளதீக_விபரிப்பு
- abstract - பொழிப்பு
- tableOfContents - பொருளடக்கம்
- targetAudience - இலக்கு_பார்வையாளர்
- location - இருப்பிடம்
- subject - விடயம்
- classification - வகைப்பாடு
- relatedItem - தொடர்புடைய_பொருள்
- identifier - அடையாளம்
- accessCondition - அணுக்கப்படுத்தல்_கட்டுப்பாடு
- part - பகுதி
- extension - நீட்சி
- recordInfo - பதிவுத்_தகவல்
# மீதரவுப் பொருள் விபரிப்புக் கருத்தோற்ற முறைமை

## எடுத்துக்காட்டு

<source lang="xml">
<?xml version="1.0" encoding="UTF-8"?>
<mods xmlns="http://www.loc.gov/mods/v3" xmlns:mods="http://www.loc.gov/mods/v3" xmlns:xsi="http://www.w3.org/2001/XMLSchema-instance" xmlns:xlink="http://www.w3.org/1999/xlink">
<titleInfo>
<title>தாய்மொழிக் கல்வியும் கற்பிக்கும் கலையும்</title>
<subTitle/>
</titleInfo>
<name type="personal">
<namePart>ஜெயராசா, சபா.</namePart>
<role>
<roleTerm authority="marcrelator" type="text">creator</roleTerm>
</role>
</name>
<typeOfResource>எழுத்து</typeOfResource>
<genre authority="marcgt"/>
<tableOfContents/>
<originInfo>
<dateIssued>2009</dateIssued>
<copyrightDate>2009</copyrightDate>
<issuance>monographic</issuance>
<edition>முதற் பதிப்பு</edition>
<publisher>சேமமடு பதிப்பகம்</publisher>
<place>
<placeTerm authority="marccountry">இலங்கை</placeTerm>
</place>
<place>
<placeTerm type="text">கொழும்பு 11</placeTerm>
</place>
</originInfo>
<language>
<languageTerm authority="iso639-2b" type="code">தமிழ்</languageTerm>
</language>
<abstract/>
<identifier type="isbn">978-955-1857-46-2</identifier>
<physicalDescription>
<form authority="marcform"/>
<extent>140 பக்கங்கள்</extent>
</physicalDescription>
<note type="statement of responsibility"/>
<note/>
<subject>
<topic>கல்வியியல்</topic>
<geographic/>
<temporal/>
<hierarchicalGeographic>
<continent/>
<country/>
<province/>
<region/>
<county/>
<city/>
<citySection/>
</hierarchicalGeographic>
<cartographics>
<coordinates/>
</cartographics>
</subject>
<classification authority="lcc"/>
<classification edition="21" authority="ddc"/>
</mods>
</source>
# மகுவாவா

**மகுவாவா** *(Mahuawa)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# மகுவாவா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி மகுவாவா கிராமத்தின் மக்கள்தொகை 3419 நபர்கள் ஆகும். இவர்கள் 589 குடும்பங்களில் வாழ்ந்தனர். இம்மக்கள்தொகையில் 51.59% நபர்கள் ஆண்கள் மற்றும் 48.4% நபர்கள் பெண்களாவர். இக்கிராமத்தின் எழுத்தறிவு சதவீதம் 43.28% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 60.8% நபர்கள் ஆண்கள் மற்றும் 39.1% நபர்கள் பெண்களாவர். மக்கள் தொகையில் 21.64% நபர்கள் 6 வயதுக்கு கீழ் உள்ளவர்களாகும்.
# ஆலத்தூர் காருடைய அய்யனார் கோயில்

**ஆலத்தூர் காருடைய ஐயனார் கோயில்** என்பது தஞ்சாவூர் மாவட்டத்தில் உள்ள ஓர் ஐயனார் கோயிலாகும்.
# ஆலத்தூர் காருடைய அய்யனார் கோயில்

## அமைவிடம்

இக்கோயில் பட்டுகோட்டைக்குவட கிழக்கில் 10 கி.மீ. தொலைவிலும், மதுக்கூருக்கு மேற்கில் 8 கி.மீ. தொலைவிலும் அமைந்துள்ளது. இக்கோயிலை வீரனார் மற்றும் ஐயனார் கோயில் என்றும் கூறுகின்றனர்.
# ஆலத்தூர் காருடைய அய்யனார் கோயில்

## இறைவன், இறைவி

இங்குள்ள இறைவனான ஐயனார் பூர்ண, புஷ்கலையுடன் உள்ளார். இவர் ஆலப்பெருகும் ஐயனார் என்றும் அழைக்கப்படுகிறார். அன்னை திருமேனியம்மன் என்றழைக்கப்படுகிறார். வீரனார் தீர்த்தம் இக்கோயிலின் அருகே உள்ளது.
# ஆலத்தூர் காருடைய அய்யனார் கோயில்

## விழாக்கள்

இக்கோயிலில் சித்திரா பௌர்ணமி திருவிழா 10 நாட்கள் சிறப்பாகக் கொண்டாடப்படுகின்றன. தேரோட்டம், காவடி, அக்னிக் கொப்பரை ஏந்துதல் போன்ற சிறப்பு விழாக்களும் இக்கோயிலில் நடைபெறுகின்றன.
# கேசாரியா, பீகார்

**கேசாரியா** *(Kesaria)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# கேசாரியா, பீகார்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி கேசாரியா கிராமத்தின் மக்கள்தொகை 5880 நபர்கள் ஆகும். இவர்கள் 1001 குடும்பங்களில் வாழ்ந்தனர். இம்மக்கள்தொகையில் 51.78% நபர்கள் ஆண்கள் மற்றும் 48.21% நபர்கள் பெண்களாவர். இக்கிராமத்தின் எழுத்தறிவு சதவீதம் 40.49% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 63.5% நபர்கள் ஆண்கள் மற்றும் 36.5% நபர்கள் பெண்களாவர். மக்கள் தொகையில் 22.43% நபர்கள் 6 வயதுக்கு கீழ் உள்ளவர்களாகும்.
# வெள்ளைப்பொன்னி (நெல்)

**வெள்ளைப்பொன்னி** பண்டைய, மற்றும் பாரம்பரிய நெல் வகைகளில் ஒன்றாகும். இது, தமிழ்நாட்டின் விவசாயிகள் மத்தியில் பிரபலமாக உள்ள நெல் இரகமாகும். ‘வெள்ளைப்பொன்னி’ என்றழைக்கப்படும் இந்த நெல் வகை, நெடுங்காலத்திற்கு முன்பு, விவசாயிகளால் பல்வேறு பொன்னி நெல்லிலிருந்து பிரித்தறிந்து உருவாக்கப்பட்டவையாகும்.
# வெள்ளைப்பொன்னி (நெல்)

## பருவகாலம்

120 - 140 நாட்களில் அறுவடைக்கு வரக்கூடிய மத்தியகால நெல் இரகங்களில் ஒன்றான வெள்ளைப்பொன்னி, யூலை மாதம் முதல், ஆகத்து மாதம் வரையிலான முன் சம்பா பருவத்திலும் (பட்டம்), பிசாணம், பின் பிசாணம் எனப்படும், செப்டம்பர் மாதம் முதல், ஒக்டோபர் வரையிலான பின் சம்பா (தாளடி) பருவத்திலும், சாகுபடி செய்ய தகுந்த நெல் இராகமாகும்.
# வெள்ளைப்பொன்னி (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# விளாப்பாக்கம் குடைவரை

**விளாப்பாக்கம் குடைவரை** என்பது, இந்திய ஒன்றியம், தமிழ்நாட்டின், இராணிப்பேட்டை மாவட்டத்தில், விளாப்பாக்கம் என்னும் ஊரில் அமைந்துள்ள குடைவரை ஆகும். அங்குள்ள ஒரு குன்றுத்தொடரில் இக்குடைவரை அமைக்கப்பட்டுள்ளது. திருப்பான்மலை என அழைக்கப்படும் இம்மலை முற்காலத்தில் பெரிய திருப்பாமலை என்றும் அழைக்கப்பட்டதாகத் தெரிகிறது. இக்குடைவரையின் மண்டபம் மிகவும் பெரியது. மண்டபத்தில் இரண்டு வரிசைகளில் தூண்கள் அமைந்துள்ளன. ஒவ்வொரு வரிசையிலும் ஆறு முழுத்தூண்கள் உள்ளன. சுவரோடு ஒட்டியபடி அரைத்தூண்களும் உள்ளன. தூண்களில் சதுரம், எண்கோணப் பட்டைகள் போன்ற பகுதிகள் எதுவும் காணப்படவில்லை. போதிகைகளும் எளிமையானவையாகவே காணப்படுகின்றன. இது முழுமையாகச் செதுக்கி முடிக்கப்படாத குடைவரையாகவே காணப்படுகின்றது. இது மகேந்திர பல்லவ மன்னன் இறுதிக் காலத்தில் தொடங்கப்பட்டு முழுதும் நிறைவேறாமல் பணி எனக் கருதப்படுகிறது.  
பிற்காலத்தில் இந்தக் குடைவரையைச் சமண முனிவர்கள் பயன்படுத்தியதாகத் தெரிகிறது. இதற்கான கல்வெட்டுச் சான்றுகளும் உள்ளன. குடைவரையில் முகப்புப் பகுதிகளில், சமணச் சிற்பங்களும் காணப்படுகின்றன. இவ்வூரில் உள்ள வேறு கோயில்களில் காணப்படும் கல்வெட்டுக்கள் 9 ஆம் நூற்றாண்டில் இக்குடைவரையில் சமணர்கள் வாழ்ந்ததை உறுதி செய்கின்றன.
# ஒசூர் கே. அப்பாவு பிள்ளை பேருந்து நிலையம்

**கே. அப்பாவு பிள்ளை பேருந்து நிலையம்** என்பது ஒசூரில் உள்ள பேருந்து நிலையமாகும். இது தேசிய நெடுஞ்சாலை 7 இல் அமைந்துள்ளது.
# ஒசூர் கே. அப்பாவு பிள்ளை பேருந்து நிலையம்

## வரலாறு

ஒசூர் பேரூராட்சியாக இருந்த காலத்தில் 1980களின் துவக்கத்தில் இந்த இடத்தில் பேருந்து நிலையம் கட்டப்பட்டு, ஒசூர் முன்னாள் சட்டமன்ற உறுப்பினரும், பேரூராட்சித் தலைவரான கே. அப்பாவு பிள்ளை அவர்களின் பெயர் வைக்கப்பட்டது. பேருந்து நிலையம் அமைந்துள்ள சாலை நான்கு வழி சாலையானதாலும் பேருந்து நிலையம் காலவாட்டத்தில் சேதமான காரணத்தால் இதே இடத்தில் புதியதாக பேருந்து நிலையத்தை 6. 80 கோடி செலவில் அமைக்க திட்டமிடப்பட்டு 2007 ஆகத்து 31 அன்று அடிக்கல் நாட்டப்பட்டு, 10.5 கோடி செலவில் பணிகள் முடிக்கப்பட்டு 2010 சூலை 18 அன்று மு. க. ஸ்டாலினால் திறக்கப்பட்டது. இந்த பேருந்து நிலையத்துக்கும் அப்பாவு பிள்ளை பெயரே வைக்கப்பட்டது. புதிய பேருந்து நிலையம் 53 பேருந்து விரிகுடாக்களுடன் கூடிய நவீன வசதிகளுடன் அமைந்துள்ளது இதில் தரை தளத்தில் 48 கடைகள் மற்றும் முதல் தளத்தில் 28 கடைகளுடன் கட்டப்பட்ட வணிக வளாகத்துக்கு பேரறிஞர் அண்ணா வணிக வளாகம் என்று பெயர் சூட்டப்பட்டது.
# ஒசூர் கே. அப்பாவு பிள்ளை பேருந்து நிலையம்

## கண்ணோட்டம்

மாநிலத்தின் எல்லைப் பகுதியில் அமைந்துள்ள ஒசூருக்கு இப்பேருந்து நிலையம் ஒரு முக்கியமான போக்குவரத்து புள்ளியாக உள்ளது. இது ஒசூர் நகராட்சியால் நிர்வகிக்கப்படுகிறது. இங்கிருந்து தினந்தோறும் 2,000 பேருந்துகள் இயக்கபடுகின்றன. தமிழகம், கர்நாடகம், ஆந்திரம் ஆகிய மூன்று மாநில அரசு மற்றும் தனியார் பேருந்துகள் என வந்து செல்கின்றன.
# ஒசூர் கே. அப்பாவு பிள்ளை பேருந்து நிலையம்

## சேவைகள்

சுற்றுப்புறங்களுக்கு செல்லும் உள்ளூர் பேருந்துகள் மற்றும் வெளியூர் பேருந்துகள் குறிப்பிட்ட கால இடைவேளையில் இங்கிருந்து இயக்கப்படுகின்றன. குறிப்பாக பெங்களூருக்கு அதிகப்படியான பேருந்துகள் இயக்கப்படுகின்றன, பெங்களூர் பேருந்துகள் வந்து செல்ல பேருந்தின் முன்பகுதியில் தனியாக அரைவட்டமாக தனிப்பகுதி உள்ளது.. தமிழ்நாடு அரசு விரைவுப் போக்குவரத்துக் கழகம், கர்நாடக, கேரள, ஆந்திர அரசு போக்குவரத்துக் கழக பேருந்துகளும், தனியார் பேருந்துகளும் இயக்கப்படுகின்றன.
# ஐலண்டோரா

**ஐலண்ட்டோரா** (Islandora) பல்லூடக எண்ணிம வளங்களை பாதுகாக்க, மேலாண்மை செய்ய, அணுக்கப்படுத்த பயன்படும் ஒரு கட்டற்ற மென்பொருள் தளம் ஆகும். இதனை கனடா நாட்டின் 'பிரின்சு எட்வர்டு ஐலேண்டுப் பல்கலைக் கழகத்தார்' வடிவமைத்தனர். தொடக்கத்தில் இதனை மூன்று நபர்களே பங்களித்தனர். பிறகு 10க்கும் மேற்பட்டோர் இணைந்து பங்களித்தனர். இதன் உரிமம், குனூ பொதுமக்கள் உரிமம் என்ற கட்டற்ற உரிமம் ஆகும். இது ஃபெடோரா, டுரூப்பல், சோலர் (Apache Solr) உட்பட்ட பல்வேறு கட்டற்ற மென்பொருளைப் பயன்படுத்தி அல்லது அவற்றோடு சேர்ந்து இயங்குகிறது. இந்தத் தளத்தை நூறுக்கும் மேற்பட்ட பல்கலைக்கழகங்கள், நூலகங்கள், ஆவணகங்கள், அருங்காட்சியகங்கள் என பலர்,பயன்படுத்துகின்றன. இந்த மென்பொருள், பல நிறுவனங்களால் கூட்டாக கிட்கப்பில் உருவாக்கப்பட்டு, கட்டற்ற மென்பொருளாக பகிரப் படுகின்றது. இம்மென்பொருளை, 2013 ஆம் ஆண்டில், 14 நிறுவனங்களுடன் இணைந்து, 60 அமைப்புகளில், பதிவு செய்யப்பட்ட நடைமுறை ஆக்கினர். . நூலக நிறுவனம் தனது கட்டக அமைப்பில், இதனைப் பயன்படுத்துகிறது
# ஐலண்டோரா

## சிறப்பியல்புகள்

- செயல் சார் கூறுகள் (Functional Features)
- பல்லூடாக ஆதரவு (Multimedia Support)
- எளிய தேடல் (Simple/Text Search), வினவுத் தேடல் (Query Search)
- உலாவுதல் (Browsing), முகப்பு உலாவு (Faceted Browsing)
- எளிய பயனர் இடைமுகம், பணியோட்டம் (Simple User Interface and Workflow)
- சேகரங்கள் - ஒரு உறுப்பு பல சேகரங்கள் (Collections - one to many mapping)
- பாதுகாப்புக் கூறுகள் (Preservation Features): சரிபார் தொகை (Checksum), நுட்ப மீதரவு (Technical Metadata), கண்காணிப்பு (Audit)
- திறந்த ஆவணக தகவல் முறைமை ஆதரவு (OAIS Support)
- தொகுப்பு உள்ளீடு (Batch Processing)
- தரவேற்றம், இறக்கம் (Export & Import)
- நீட்டப்படக் கூடியது (Extensible) - பல கூறகங்கள் உள்ளன
- விரிவாக்கத்தக்கது (Scalable) - பெரும் நிறுவனங்கள் பயன்படுத்துகின்றன  
- செயல் சாராக் கூறுகள் (Non Functional Features)
- கட்டற்ற மென்பொருள்
- மென்பொருள் சார் சமூகத்தின் ஆலோசனைப் பெற இயலும்.
- தொடர் விருத்தி, வளர்ச்சி
- ஒப்பீட்டளவில் எளிதாக நிறுவக் கூடியது ; பராமரிக்கக் கூடியது
# சோலோன்

**சோலோன்** (கி.மு 638—கி.மு.558) என்பவர் கிரேக்க நாட்டின் ஏதென்சின் அரசியல்வாதி, சட்ட நிபுணர், கவிஞர் ஆவார். நெருக்கடியான மற்றும் குழப்பமான நிலையில் இருந்த ஏதென்சில் சமூக, பொருளாதார, அரசியல் தளங்களில் பல மாற்றங்கள் செய்தவர்.
# சோலோன்

## வாழ்க்கைக்குறிப்பு

சோலோன் அட்டிக்காவில் பிரபு வம்சத்தில் பிறந்தார். ஆர்கோன் பதவியை ஏற்குமாறு ஏதென்சில் வசித்த நடுத்தர வகுப்பினர் கேட்டுக் கொண்டதற்கு இணங்கஅப்பதவியை சோலோன் ஏற்றார்.  
கி.மு.594 முதல் 572 வரை சோலோன் அப்பதவியில் இருந்து ஆட்சிப் புரிந்தார். அவரது ஆட்சிக் காலத்தில் அரசியல் சட்டத்தில் சீர் திருத்தம், பொருளியல் சீர்த்திருத்தம், ஒழுக்க முறையில் சீர்திருத்தம் எனப் பலவற்றைச் செய்தார். உலகத்தில் சமத்துவம் நிலைபெற்றுவிட்டால் யுத்தம் வராது என்று சோலோன்கூறி வந்தார்.
# சோலோன்

## ஆற்றியப் பணிகள்

சட்டத்துக்கு முன்னர் ஆத்தினியா மக்கள் அனைவரும்சமம் என அறிவித்தார்.  
பணக்காரர்களையும் ஏழைகளையும் சமரசப்படுத்தினார். கடன்கள் பெற்றதற்காக அடிமைகள் ஆகும் வழக்கத்தை ஒழித்தார்.  
அடிமைகளை மீட்டு மறு வாழ்வு கொடுத்தார்.  
நாணய மாற்று விகிதத்தைத் திருத்தி அமைத்தார்.  
எந்த வேலையும் செய்யாமல் வாளாவிருக்கும் மனிதர்களைக் குற்றவாளிகள் என அறிவிக்கச் செய்தார்.  
உள்நாட்டில் பொருளியல் வளர்சசி அடைய வெளிநாட்டில் உள்ள தொழில் முனைவோர்களை வரவழைத்து பொருள் வளத்தைப் பெருக்கினார்.  
குடிமக்கள் அனைவரும் அவரவர் செல்வம், வருமானம் ஆகியவற்றைப் பொறுத்து நான்கு வகையாகப் பிரிக்கப்பட்டனர்.
நான்காவது வகுப்பினர் மட்டும் வரிகள் செலுத்துவதிலிருந்து விலக்கு அளிக்கப்பட்டனர்.  
போரில் மாண்டவர்களின் பிள்ளைகளுக்குக் கல்வி, வேலை வாய்ப்பு ஆகியனவற்றைக்கிடைக்கச் செய்தார்.  
ஏழைகள் பணக்காரர்கள் வேறுபாடு இல்லாமல் 30 வயதுக்கு மேற்பட்ட குடிமக்கள் அனைவரும் நீதிமான்களாக அமர்ந்து நீதி
வழங்க ஏற்பட்டு செய்தார்.  
சோலோன் ஆட்சிக்குப் பிறகு ஆத்தினிய அரசியலில் குழப்பமும் சண்டைகளும் வன்முறையும் ஏற்பட்டன.
# சோலோன்

## மேலும் பார்க்க

- கிரீஸ் வாழ்ந்த வரலாறு நூல்-ஆசிரியர் வெ.சாமிநாத சர்மா, வளவன் பதிப்பகம்,தியாகராயர் நகர், சென்னை-600017
# அரகண்டநல்லூர்க் குடைவரை

**அரகண்டநல்லூர்க் குடைவரை** என்பது, தமிழ்நாட்டின் கள்ளக்குறிச்சி மாவட்டத்தின் திருக்கோயிலூர் வட்டத்தில் உள்ள அரகண்டநல்லூர் என்னும் ஊரில் அமைந்துள்ள ஒரு குடைவரைக் கோயில் ஆகும். இங்குள்ள பெரிய பாறை ஒன்றின் கீழ்ப்பகுதியில் இக்கோயில் குடையப்பட்டு உள்ளது. பல்லவ மன்னன் மகேந்திரவர்மன் காலத்தில் தொடங்கப்பட்ட இக்குடைவரைப் பணி முற்றுப்பெறாமல் இடையிலேயே கைவிடப்பட்டுள்ளது. கைவிடப்பட்டதற்கான காரணங்கள் அறியப்படவில்லை. இந்தக் குடைவரைக்கு முன்புறம் “ஆய்குளம்” என அழைக்கப்படும் குளம் ஒன்றும் காணப்படுகிறது.  
இங்குள்ள மண்டபத்தில் இரண்டு வரிசைகளில் தூண்கள் அமைந்துள்ளன, ஒவ்வொரு வரிசையிலும் நான்கு பெரிய சதுர வடிவிலான முழுத்தூண்களும், பக்கச் சுவர்களை அண்டி வரிசைக்கு இரண்டு அரைத்தூண்களும் உள்ளன. தூண்களில் சதுரம், எண்கோணப்பட்டை போன்ற வழமையான கூறுகள் உருவாக்கப்படவில்லை. பின்புறச் சுவரில் உள்ள அடையாளங்களைக் கொண்டு ஐந்து கருவறைகளை அமைப்பதற்கான திட்டங்கள் இருந்ததையும், அதற்கான முயற்சிகள் மேற்கொள்ளப்பட்டதை அறிய முடிகிறது. இக்குடைவரையின் முகப்பும், மேற்பகுதியும், தரையும் முழுமையாகச் செப்பம் செய்யப்படாத நிலையிலேயே உள்ளன.  
தற்போது இக்குடைவரையை அண்டிப் பிற்காலத்தில் அமைக்கப்பட்ட கோயில்கள் காணப்படுகின்றன.
# திருக்கழுங்குன்றம் குடைவரை

**திருக்கழுங்குன்றம் குடைவரை** என்பது, காஞ்சிபுரம் மாவட்டத்தின், திருக்கழுங்குன்றம் வட்டத்தில் அமைந்துள்ள ஒரு குடைவரைக் கோயில். திருக்கழுங்குன்றம் மலைக்குச் செல்லும் வழியில் மலைமீது உள்ள கிழக்கு நோக்கி அமைந்த பாறை ஒன்றைக் குடைந்து இக்குடைவரைக் கோயிலை அமைத்துள்ளனர். இந்தக் குடைவரை மண்டபத்தைக் கல்மண்டபம் என அழைக்கின்றனர்.  
இக்குடைவரை மண்டபத்தில் இரண்டு வரிசையில் தூண்கள் அமைந்துள்ளன. ஒவ்வொரு வரிசையிலும் இரண்டு தூண்கள் வீதம் மொத்தம் நான்கு முழுத்தூண்கள் உள்ளன. வரிசைகளின் இரு பக்கங்களிலும், பட்டச் சுவர்களையொட்டி அரைத் தூண்கள் உள்ளன. முழுத்தூண்கள் மேல் பகுதியும், கீழ்ப் பகுதியும் சதுர வெட்டுமுகத்துடன் கூடியனவாகவும், நடுப்பகுதி எண்கோணப்பட்டை அமைப்புடனும் காணப்படுகின்றன. மண்டபத்தின் பின்புறச் சுவரில் சதுர வடிவில் கருவறை ஒன்று குடையப்பட்டுள்ளது. வாயிலின் இருபுறமும் கோட்டங்களும் அவற்றில் வாயிற் காவலர் சிற்பங்களும் உள்ளன. இச்சிற்பங்களுக்கு அப்பால் கருவறை வாயிலின் வலப் பக்கத்தில் அமைந்த கோட்டம் ஒன்றில் நான்முகன் சிற்பமும், இடப்பக்கத்தில் திருமால் சிற்பமும் உள்ளன.  
இக்குடைவரை பல்லவ மன்னன் முதலாம் நரசிம்மவர்மனால் அமைக்கப்பட்டது என்று கருதப்படுகின்றது. ஆனால், இங்கும் அயலிலும் கண்டெடுக்கப்பட்ட கல்வெட்டுக்கள் தரும் தகவல்களின் அடிப்படையில் இது நரசிம்மவர்மனால் கட்டப்பட்டது அல்ல என்ற கருத்தும் நிலவுகிறது.
# அகச் சிவப்பு அலை கண்டறிவான்

**அகச் சிவப்பு அலை கண்டறிவான்** *(Infrared detector)* என்பது வெப்பக் கதிர்வீச்சை மின்னழுத்த மாற்றமாக உணர்ந்து காட்டும் கருவியாகும். வெப்பநிலை சார்தடை, வெப்ப மின் இரட்டை போன்ற இரண்டு முக்கியமான குறிப்பிடத்தக்க கண்டறிவான்கள் நடைமுறையில் பயன்படுத்தப்படுகின்றன.  
அகச்சிவப்புக் கதிர் வீச்சின் வெப்ப விளைவுகளை பல வெப்பநிலை சார்ந்து நிகழ்வுகள் மூலம் தொடர முடியும். சூரியக்கதிரளவி நுண்சூரியக்கதிரளவி ஆகிய கருவிகள் மின்தடையை அடிப்படையாகக் கொண்டவையாகும். வெப்ப இரட்டைகளும், வெப்ப மின் அடுக்குகளும் வெப்பமின் விளைவுகளைப் பயன்படுத்துகின்றன. கேலே கதிர்வீச்சு அளவி வெப்பப் பெருக்கத்தைப் பயன்படுத்துகிறது. அகச்சிவப்பு அலைமாலை அளவிகள் பரவலாக மீவெப்ப மின்சாரக் கண்டறிவான்களைப் பயன்படுத்துகின்றன.  
ஒளியனியல் கண்டறிவான்களின் நேரமும் உணர்திறனும் அதிகமாக உள்ளன என்று கண்டறியப்பட்டுள்ளது. ஆனால் பொதுவாக இவற்றின் ஓசையைக் குறைக்க குளிரூட்டப்பட வேண்டியுள்ளது. இவற்றிலுள்ள உட்பொருட்கள் குறுகலான பட்டை இடைவெளி கொண்ட குறைக்கடத்திகளாக உள்ளன. அகச்சிவப்பு கதிரியக்க நிகழ்வு ஒளியன்களால் மின்னணுவியல் கிளர்வுகளை வெளிப்படுத்த இயலும். ஒளி மின்கடத்து கண்டறிவான்களில் கண்டறிவானின் மின்தடைமை கண்காணிக்கப்படுகிறது. ஒளிமின்னழுத்தக் கண்டறிவான்களில் பி-என் சந்திப்பு உள்ளது. இச்சந்திப்பில் ஒளிமின்னழுத்த மின்சாரம் ஒளியூட்டும்போது தோன்றுகிறது.  
சில கண்டறிவான் பகுதிப்பொருட்கள்:  
பாதரச காட்மியம் தெலூரேட்டு்  
ஈயசெலீனைடு
# திருநெல்வேலி சைவ சிறுவர் இல்லம்

## சைவ வித்தியா விருத்திச் சங்க செயற்பாடுகள்

ஈழத்தில்சைவமும் தமிழும் காக்க சேர்.பொன் இராமநாதன் தலைமையில் 1923.12.09 அன்று ஸ்தாபிக்கப்பட்ட நிறுவனமே சைவ வித்தியாவிருத்திச் சங்கம் ஆகும். இச்சங்கம் 1960களின் தொடக்கம் வரை 187 நிறுவனங்களை (பாடசாலைகள், ஒரு சைவாசிரியர் கலாசாலை, தொழிற்பயிற்சி நிலையங்கள், இரு சிறுவர் இல்லங்கள்) நடாத்தியது. பாடசாலைகளையும் சைவாசிரியர் கலாசாலைகளையும் அரசாங்கம் பொறுப்பேற்றதன் பின் சங்கம் இரு சிறுவர் இல்லங்களை மட்டும் நிர்வகித்து வருகின்றது.
# திருநெல்வேலி சைவ சிறுவர் இல்லம்

## சைவ வித்தியா விருத்திச் சங்க செயற்பாடுகள்

### நிர்வாகம்

இச்சங்கம் தலைவர், செயலாளர், நிதிச்செயலாளர் உள்ளிட்ட இருபத்தைந்து பணிப்பாளர்களைக் கொண்ட சபையால் நிர்வகிக்கப்படுகின்றது. இவர்களுள் இல்லம், கல்வி, மருத்துவம், சமயம், பண்ணை, தொழிற்பயிற்சி எனும் ஆறு முக்கிய விடயங்களுக்கு உரிய திட்டப் பணிப்பாளர்களும் உள்ளடங்குவர், பொதுச்சபையே இப்பணிப்பாளர் சபையை நியமிக்கின்றது. இப்பணிப்பாளர் சபையில் அங்கம் வகிக்கும் அனைத்து உறுப்பினர்களும் "ஊதியம் பெறாது" சேவை மனப்பான்மையோடு தொண்டாற்றி வருகின்றனர்.
இங்கு நிர்வாக அலுவலர் ஒருவர், முகாமைத்துவ உதவியாளர் நால்வர், அலுவலக உதவியாளர் ஒருவர், தையற் பயிற்சியில் இருவர், நூலகர் ஒருவர், அறிவகத்தில் இருவர், விடுதிக்காப்பாளர் இருவர், விடுதிக்காப்பாளர் பதினொரு பேர், சிற்றூழியர் ஒருவர், சாரதி ஒருவர், காவலாளிகள் அறுவர், சமையலாளர்கள் ஐவர் என அமைந்த ஆளணியினர் சங்கச் செயற்பாடுகளைத் திறம்பட மேற்கொள்வதற்கு உதவி வருகின்றனர்.
# திருநெல்வேலி சைவ சிறுவர் இல்லம்

## சைவ வித்தியா விருத்திச் சங்க செயற்பாடுகள்

### சங்கத்தின் பணிகள்

இப்பொழுது சங்கம் பல்வேறு பணிகளை சமூகத்தின் தேவைக்கேற்றப முன்னெடுத்து வருகின்றது.
இல்லங்கள்
சைவ வித்தியாவிருத்திச் சங்கதால் தற்போது கீழ்வரும் இல்லங்கள் நடாத்தப்பட்டு வருகின்றன:
- சைவச்சிறுவர் இல்லம் (ஆண் )
- சைவச்சிறுவர் இல்லம் (பெண் )
- கருணை இல்லம் (பெண்)
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

சைவ வித்தியா விருத்திச் சங்கம் ஆரம்ப காலம் (1928) தொடக்கம் இரு சிறுவர் இல்லங்களை கலாசாலை வீதி, திருநெல்வேலியில் நடாத்தி வருகின்றது. அவற்றில் ஒன்று ஆண்கள் இல்லமாகவும் மற்றையது பெண்கள் இல்லமாகவும் விளங்குகின்றன. ஆண்கள் இல்லத்தில் தற்போது 61 ஆண் பிள்ளைகளும் பெண்கள் இல்லத்தில் தற்போது 106 பெண் பிள்ளைகளும் தங்கியுள்ளனர். உரும்பிராயில் இயங்கி வரும் கருணை இல்லத்தில் தற்போது 38 பெண் பிள்ளைகளும் தங்கியுள்ளனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### இல்லம் தொடர்பான தொடர்புகளிற்கு

பணிப்பாளர்கள் :25  
தலைவர் :திரு.V.Tசிவலிங்கம்  
செயலாளர் :திரு.தி.செல்வமனோகரன்  
நிதிச் செயலாளர் :திரு.நா.நித்தியானந்தன்  
Telephone No :021 222 6525 , 021 320 7897  
E-mail:hindu Board  
Website:www.thehinduboard.org
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### சைவ சிறுவர் இல்லத்தின் தோற்றம்

சபாபதியார் மாளிகை போன்ற மேல்மாடியினை வைரமான வேப்பமரம் கொண்டமைத்து ஏழைப்பிள்ளைகளை அங்கே ஓடி விளையாட வைத்து உணவு உடை அளித்து உறங்க வைத்தார். பிறர் பிள்ளைகளை தலை தடவ தன் பிள்ளை தானே வளரும் என்ற நாகரிகத்தை சபாபதியார் நன்கு அறிந்தவர். அவர் தனது மனைவி, மக்கள், பேரப்பிள்ளைகளை ஏழைப்பிள்ளைகளுக்கு உணவூட்டப் பழக்கியவர் அந்த வகையில் அவரின் பேரக்குழந்தைகள் மண்சோறு ஆக்கி விளையாடாமல் உண்மையில் விளையாட்டுத் தோழர் தோழியர்களிற்கு உணவு ஊட்டியவர்கள். இளமையிலே ஏழைகளுக்கு சமையல் புரிந்த ஒருவர் திருவாட்டி குழந்தையம்மா குமாரசாமி என்பவராவர். திருவாளர் குமாரசாமி அந்த காற்றுப் பட்டமையால் போலும் சைவ வித்தியா விருத்திச் சங்கத்தின் இயக்குனராகவும் பிற்காலத்தில் கடமையாற்றினார்.
சபாபதிப்பிள்ளை அவர்கள் தன் மனையில் ஆரம்பித்த சைவ சிறுவர் இல்லத்தை சைவ வித்தியா விருத்திச் சங்கத்தினர் 1928 ம் ஆண்டு விஜய தசமி நாளில் பொறுப்பேற்று நடத்த தொடங்கினார்கள். அன்று தொடக்கம் சைவப் பெரியார் இராசரத்தினம் அவர்கள் எண்ணற்ற பிள்ளைகளுக்குத் தந்தையானார்.  
சைவப்பிரபுக்கள் அனாதைகள் மேலிரங்கி ஆளுக்கொரு பிள்ளையாவது வளர்க்கக் கை கொடுக்கலாம் என்று சங்கத்தார்கள் வேண்டுகோள் விடுத்தார்கள். அல்லது உணவிற்கு உதவும் முகமாக நெல், அரிசி, தேங்காய், காய்கறி ஏதாவது கொடுங்கள் என்று கூறினார்கள். உடுக்கத் துணி கொடுங்கள் என்று தன்மையாகக் கேட்டார்கள்.  
பிள்ளைகள் கல்வியோடு கைத்தொழில் ஒன்றைக் கற்று கவலையின்றி வாழ்வதற்கு வழிகாட்டினார்கள். விவசாயம், நெசவு, அச்சுக்கலை, தச்சுவேலை இவற்றில் ஏதாவது ஒரு துறையின் அபிவிருத்திக்கு பொது மக்களிடம் உதவி கோரினார்கள். அந்தக் காலத்தில் 1928 ம் ஆண்டளவில் ஒரு பிள்ளைக்கு மூன்று வேளை போதியளவு உணவும் வேறு தேவைகளையும் கொடுத்து வளர்ப்பதற்கு எட்டு ரூபா ஐம்பது சதம் செலவாகும் என பரிந்து கேடடார்கள்.  
தாய் தந்தை இல்லாதவர்கள் இறைவன் இருக்கும் போது அனாதைகளாக மாட்டார்கள். அவர்கள் இறைவனின் குழந்தைகள் சிவன் பிள்ளைகள் வாழும் இல்லம் சைவச் சிறுவர் இல்லம் .சைவ சமயத்தவர்கள் மெய்யடியார்களான தனியடியார்கள் அறுபத்துமூவர் என எண்ணிக்கொள்ளும் வண்ணம் அங்கே அறுபத்து மூன்று பிள்ளைகள் வந்து கூடினர்.அவர்களில் சிலர் போதிய கல்வி பெற்று முன்னேறினார்கள்.  
இறைவனின் திருவருளாலும் சபாபதிப்பிள்ளையாரின் தூண்டுதலாலும் மனம் மகிழ்ந்த திருநெல்வேலி கந்தையா அவர்களும் அவருடைய மனைவியாரும் ஒரு ஏக்கர் நிலப்பரப்பைச் சைவ சிறுவர் இல்லம் அமைப்பதற்கு மகிழ்வுடன் அளித்தனர்.
ஏழைப்பிள்ளைகளின் வாழ்விற்காக சபாபதியார் எதனையும் கொடுக்க ஆயத்தமானார். காணி வாங்குதல், உறுதி எழுதுதல், கொட்டிலமைத்தல் ,கட்டில் இடுதல், உணவு கொடுத்தல் எதற்கும் அவரது வலது கை கொடுப்பதற்கு நீண்டது.
இவ்வாறே சைவ சிறுவர் இல்லம் ஆரம்பித்து வளர்ச்சியடைந்து பல ஏழைக்குழந்தைகளிற்கு வாழ்வளித்து வருகின்றது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### மாணவர் அனுமதி

சிறுவர் நன்னடத்தை பிரிவினராலும் நீதிமன்றாலும் இல்லங்களுக்குச் சிறுவர்கள் அனுமதிக்கப்படுகின்றனர். தற்போது திருநெல்வேலி சைவச்சிறுவர் இல்லங்களுக்கு சிறுவர்கள் நன்னடத்தை உத்தியோகத்தராக திரு.A.ரெஜினோல்ட்ராஜ் அவர்களும் உரும்பிராய் கருணை இல்லத்தின் சிறுவர் நன்னடத்தை உத்தியோகத்தராக திரு.K.கமலதாஸ் அவர்களும் தொழிற்படுகின்றனர். இவர்கள் தமக்குரிய நிகழ்ச்சி நிரலின்படி தத்தம் கடமைகளை நிறைவேற்றி வருகின்றனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### கல்விச் செயற்பாடுகள்

இரு சைவச் சிறுவர் இல்லங்களையும் சேர்ந்த சிறார்கள் யாழ்/முத்துத்தம்பி மகா வித்தியாலயத்தில் கல்வி பயின்று வருகின்றனர். கருணை இல்லத்தில் தங்கியுள்ள சிறார்கள் 18 பேர் யாழ்/உரும்பிராய் சைவத் தமிழ் வித்தியாலயத்திலும், 20 பேர் யாழ்/உரும்பிராய் இந்துக்கல்லூரியிலும் கல்வி பயில்கின்றனர்.  
மாணவர்களுக்கு புறநிலைக் கற்கை வகுப்புக்கள் கிரமமாக நடைபெறுகின்றன. 20 ஆசிரியர்கள் கற்பிக்கின்றார்கள். வகுப்பு 6-11 வரை கட்டாய பாடங்களான கணிதம், விஞ்ஞானம், தமிழ், ஆங்கிலம் போன்ற பாடங்களும் உயர்தர வகுப்பிற்கு சகல பாடங்களும், மேலதிக வகுப்புக்களும் நடைபெறுகின்றன. அதை விட கற்றலில் பின் தங்கிய மாணவர்களை இனங்கண்டு அவர்களுக்கான விசேட கற்பித்தல் நடைபெறுகின்றது.  
அண்மையில் வெளியிடப்பட்ட பெறுபேறுகளின்படி கா.பொ.த (சா/த) மாணவர்கள் 50 வீதமும், கா.பொ.த (உ/த) 100 வீதமும் சித்தி பெற்றுள்ளார்கள்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### பிரத்தியேக வகுப்புக்கள்

இல்லச் சிறார்களுக்கான அனைத்துப் பாடங்களும் பிரத்தியேக வகுப்புக்கள் அவ்வவ்வில்லங்களில் நடைபெற்று வருகின்றன. இவ்வகுப்புக்களில் இணைப்பாட விதானங்களும் கவின்கலை வகுப்புக்களும் உள்ளடங்குகின்றன. இப்பிரத்தியேக வகுப்புச் செயற்பாட்டிற்கு ஏறத்தாழ 100,000 த்திற்கு மேல் செலவாகின்றமை குறிப்பிடத்தக்கது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### கவின்கலை வகுப்புக்கள்

சிறார்களின் ஆற்றல்களை மேம்படுத்தும் முகமாக **சங்கீதம், பண்ணிசை, வஜலின், வீணை, மிருதங்கம், நடனம், நாடகம்** ஆகிய வகுப்புக்கள் நடைபெறுகின்றன. இதன் மூலம் மாணவர் மன்றங்கள், இல்ல நிகழ்வுகள் மற்றும் பாடசாலை பொது நிகழ்வுகளிலும் சிறார்கள் தமது கலை சார்ந்த ஆற்றல்களை வெளிப்படுத்தி வருகின்றனர். அத்தோடு வட இலங்கை சங்கீத சபை நடாத்தும் கவின்கலை சார்ந்த பரீட்சைகளிலும் தோற்றி சிறந்த பெறுபேறுகளைப் பெற்று வருகின்றனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### கணிணிப் பயிற்சி

சிறார்களை தொழிநுட்ப உலகிற்கேற்பத் தயார்படுத்தும் முகமாக கணிணிப் பயிற்சி வழங்கப்படுகின்றது. அடிப்படைக் கணினி அறிவோடு நெசனல ஊடாக ஒரு கற்கை நெறியும் நடாத்தப்படுவது குறிப்பிடத்தக்கது.
கொடையாளிகள் சிலர் கணினிகள் அன்பளிப்புச் செய்தனர். அக்கணினிகளைக் கொண்டு கணினிப்பயிற்சிக் கூடம் நிறுவப்பட்டது அதில் ஒரு போதனாசிரியர் தரம் 06க்கு மேற்பட்ட மாணவர்களிற்குப் பயிற்சி வழங்கி வருகிறார். உயர் தர மாணவர்கள் மென் பொருள் தயாரிப்பில் முன்னேற்றமடைந்து சான்றிதழ்கள் பெற்றுள்ளனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

அனைத்துச் சிறார்களிற்கும் இல்லங்களிலேயே தொழிற்பயிற்சிகள் வழங்கப்படுகின்றன.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### விவசாயப்பயிற்சி

சைவச்சிறுவர் இல்லத்தில் உள்ள பண்ணையில் தென்னைகளும், எலுமிச்சைகளும் , வாழைகளும் பயிரிடப்பட்டுள்ளன. மிகுதிக்காணியில் வெங்காயம், வெண்டி, கீரை, மிளகாய் போன்றன பயிரிடப்படுகின்றன. செம்மணியில் உள்ள சங்கத்தின் வயலில் கடந்த இரு வருடங்களாக நெற் பயிர்ச்செய்கை மேற்கொள்ளப்பட்டு வருகின்றது இச் செயற்பாடுகளில் சிறார்கள் ஈடுபடுவதனூடாகத் தமக்குரிய விவசாயப் பயிற்சியினைப் பெற்றுக் கொள்கின்றனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### தையற்பயிற்சி

தையல் பயிற்சி நிலையத்தினால் பெண் பிள்ளைகளுக்கான ஆடைகள் தைத்து வழங்கப்படுகின்றன. வகுப்பு 4 முதல் சகல பெண் பிள்ளைகளுக்கும் தையற் பயிற்சி வழங்கப்படுகிறது. கா.பொ.த (சா/தா) (உ/த) வகுப்பு மாணவர்கள் தையல் இயந்திரத்தில் தைப்பதற்கு பயிற்சி பெற்று ஓய்வு நேரத்தில் சிறார்களின் உள்ளாடைகள், வீட்டு உடுப்புக்கள் தைக்கின்றார்கள்.
இல்லப் பிள்ளைகளுக்குத் தேவையான ஆடைகள் இங்கேயே தைத்து வழங்கப்படுகிறன. இல்லத்தில் இருந்து விலகிய மற்றும் ஊர்ப் பெண் பிள்ளைகளுக்குத் தையற்பயிற்சி வழங்கப்படுகின்றன. முதலாவது குழு தையற்பயிற்சி பெற்று வெளியேறியுள்ளது. அத்துடன் NAITA நிறுவனத்துடன் இணைந்த பயிற்சிகளும் நடாத்தப்பட்டுச் சான்றுதழ்கள் வழங்கப்படுகின்றன.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### சிறுகைத்தொழில் மையம்

வீட்டிலிருந்து பெறக்கூடிய ஊறுகாய், ஒடியல், புளுக்கொடியல், மோர்மிளகாய், உற்பத்திகளும் மாணவர்களுக்குப் பயிற்றுவிக்கப்படுகின்றன. கைப்பணிப் பயிற்சிகளும் வழங்கப்படுகின்றன.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### புத்தகங்கட்டுதல்

புத்தகங்களை உரிய முறையில் கட்டுவதற்கான பயிற்சி சிறார்களுக்கு வழங்கப்பட்டு வருகின்றது. இதனுடாக எதிர்காலத்தில் தொழில் வாய்ப்பை பெற்றுக்கொள்ள முடியும்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### மின்னிணைப்பு

சிறுவர்களுக்கு (ஆண்) மின்னிணைப்பிற்குரிய பயிற்சி வழங்கப்படுவதோடு NAITA நிறுவனத்துடன் இணைந்த பரீட்சைகளை நடாத்தவும் ஏற்பாடு செய்யப்பட்டுள்ளது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### மரவேலை

சிறுவர்களுக்கு (ஆண்) மரவேலைகளுக்குரிய உபகரணங்கள் வாங்கப்பட்டு பயிற்சி வழங்குவதற்கான நடவடிக்கைகள் மேற்கொள்ளப்பட்டு வருகின்றன.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### தொழிற் பயிற்சிகள்

#### முறைசாராக்கல்வி

யாழ் கல்வி வலயத்தின் முறைசாராக் கல்விப்பிரிவினர் எமது சிறார்களுக்குக் கணினி, கைப்பணி, முக அலங்காரம் முதலான பயிற்சி நெறிகளை மேற்கொண்டு அதற்கான பரீட்சைகளையும் நடாத்தி சித்தியெய்தும் சிறுவர்களுக்குச் சான்றுதல் வழங்கி வருகின்றனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### விளையாட்டு

மாணவர்கள் யா/முத்துத்தம்பி மகா வித்தியாலய மைதானத்திற்கு விளையாட அழைத்துச் செல்லப்படுகின்றனர். பெண்கள், ஆண்களுக்குமான காற்பந்தாட்ட அணிகள் தனித் தனியே உருவாக்கப்பட்டு பயிற்சிகள் வழங்கப்பட்டு வருகின்றன.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### சீர்மிய வகுப்புக்கள்

சிறார்களுக்கு உளவள ஆலோசனை வழங்கும் முகமாக "ஆறுதல்" நிறுவனம் சீர்மிய வகுப்புக்கள் நடாத்தி வருகின்றது. இதனால் சிறார்கள் கல்வி, ஒழுக்கம் என்பவற்றில் சீர்படுவதோடு மனவமைதி உடையவர்களாகவும் காணப்படுகின்றனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### சுற்றுலா

சிறார்களை வருடத்தில் இருமுறை சுற்றுலா அழைத்துச் செல்லப்படுகின்றனர். 2015 சித்திரை மாதத்தில் மாத்தளை, கண்டி, பேராதனைப்பூங்கா , ஹக்கலைப் பூங்கா, எல்லே, நீர்வீழ்ச்சி, றம்பொடை, தலதாமாளிகை , நுவரெலியா, கதிர்காமம் ஆகிய இடங்களுக்கு அழைத்துச் செல்லப்பட்டனர். அத்துடன் மார்கழி மாத விடுமுறைக்கு வீடு செல்லாத சிறுவர்களை புதுக்குடியிருப்பு, வற்றாப்பளை கண்ணகை அம்மன் ஆலயம், ஒட்டிசுட்டான் தான்றோன்றிச்சரம், இரணைமடுக்குளம் ஆகிய இடங்களுக்கும் அழைத்துச் செல்லப்பட்டனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### பெற்றோர் பாதுகாவலர் ஒன்றுகூடல்

வருடந்தோறும் ஆவணி மாத நடுப்பகுதியில் பெற்றோர்,பாதுகாவலர் ஒன்றுகூடல் நடைபெறுகின்றது. இதில் நிர்வாகம் சார்ந்த அனைவரும் கலந்துகொள்வர். ஏனைய காலங்களில் பெற்றோர் பாதுகாவலர் இல்லச் சிறார்களை மாதமொருமுறை மட்டும் சந்திக்க அனுமதிக்கப்படுகின்றனர்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### சேவையடிப்படையில் கடமையாற்றும் ஆசிரியர்கள்

யாழ் கல்வி வலய ஓய்வு பெற்ற மனைப்பொருளியல் ஆசிரிய ஆலோசகரான த.யோகேஸ்வரி அவர்கள் இல்லத்தில் தங்கியிருந்து எமது சிறார்களின் கல்வி, ஒழுக்கம் என்பவற்றில் கவனம் செலுத்திப் பெரும் பணி புரிந்து வருகின்றார் செல்வி வெ.விஜயபாரதி அவர்களும் ஊதியமற்று எமது சிறார்களுக்கு வீணை வகுப்புக்களை நடாத்தி வருகின்றார்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### உயர்கல்வி மாணவர்களுக்கான நிதியுதவி

இலங்கை பல்கலைக்கழகங்கள், தேசிய கல்வியர் கல்லூரிகள், வெளிவாரிக் கற்கைநெறி என்பவற்றை மேற்கொள்ளும் 24 மாணவர்களிற்கு சங்கம் அவர்களின் கல்வி நடவடிக்கைகளிற்கான நிதியுதவியை மாதாந்தம் வழங்கி வருகின்றது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### நூலகம்

சங்கம் சிறந்த நூலக வசதிகளைச் சிறார்களிற்கு ஏற்படுத்திக்கொடுத்துள்ளது. மிகத் தொன்மையான நூல்களோடு வருட வருடம் 100 000/= ற்கு மேற் பெறுமதியுடைய நூல்களைச் சிறார்களின் பயன்பாட்டிற்காக வாங்கி வருகின்றது. அத்தோடு மாணவர்களின் நலன் கருதி இவ்வாண்டின் நடுப்பகுதியிலிருந்து புதிதாக நூலகர் ஒருவர் நியமிக்கப்பட்டுள்ளமை குறிப்பிடத்தக்கது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### சிறுவர் பூங்கா

26.06.2015 அன்று சங்கத்தின் S.R.கனகநாயகம் சிறுவர் பூங்கா வெகு சிறப்பாகத் திறந்து வைக்கப்பட்டது.இந்நிகழ்வில் S.R.கனகநாயகம்அவர்களின் மகன் திரு.கனக.ஈஸ்வரன் (ஜனாதிபதி சட்டத்தரணி) அவர்களும் அவரது மகன் திரு.க.சிவான்
(சட்டத்தரணி)அவர்களும் விருந்தினர்களாக கலந்து கொண்டு விழாவைச் சிறப்பித்தார்கள்.இப்பூங்காவை சிறார்கள் மிகுந்த மகிழ்ச்சியோடு பயன் படுத்தி வருகிறார்கள்.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### அபிவிருத்திச் செயற்பாடுகள்

#### புதிய ஆண்கள் விடுதி

08.02.2015 அன்று பணிப்பாளர் சபையால் அடிக்கல் நாட்டப்பட்ட ஆண்கள் இல்லப் புதிய கட்டடம் 27.04.2016 அன்று திறந்து வைக்கப்பட்டது திரு.இ.ஜெயசேகரம் அவர்கள் பிரதம விருந்தினராகவும் தி.வேல்நம்பி சிறப்பு விருந்தினராகவும் கலந்து கொண்டு இக் கட்டடத்தை திறந்து வைத்தனர்.திரு.கனக.ஈஸ்வரன் (ஜனாதிபதி சடடத்தரணி) அவர்கள் தனது தந்தையாரான திரு S.R. கனகநாயகம் அவர்களின்(முன்னாள் தலைவர்,சைவ வித்தியா விருத்திச் சங்கம் )நினைவாக ஒரு அறைக்கான செலவைப் பொறுப்பேற்றுக் கொண்டார். அவ்வறைக்கு அவரின் பெயர் பொறிக்கப்பட்டு சங்கத்தின் உபதலைவர் திருV.T.சிவலிங்கம் அவர்களால் அப்பெயர்ப் பலகை திறந்து வைக்கப்பட்டது. இதன் மேற் பகுதிக்கான வேலைகளைச் செய்து முடிக்க வேண்டிய தேவையில் தற்போது உள்ளது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### அபிவிருத்திச் செயற்பாடுகள்

#### தங்கம்மா மண்டபம்

தங்கம்மா மண்டபத்தின் நிறைவுறாதிருந்த 50 அடி நீளமான கட்டடப்பகுதி தூண்கள் நிறுவி கூரை போடப்பட்டுள்ளது. எதிர்காலத்தில் நிகழ்வுகள் நடத்துவதற்கான மேடையுடன் கூடிய மண்டபமாக இதனை அமைத்தல் வேண்டும்.
பெண்கள் இல்ல புதிய கட்டடத்தின் மேன்மடிப் பகுதிக்குரிய கூரை போடும் செயற்பாடு மேற்கொள்ளப்பட்டுக் கொண்டிருக்கிறது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### சமய நிகழ்வுகள்

சிவராத்திரி, நவராத்திரி, நாயன்மார் குருபூசைகள் , அறநெறி நிகழ்வுகள் வெள்ளிக்கிழமை தோறும் பிரசங்கம் நாள்தோறும் காலையும் மாலையும் வழிபாடு என்ற வகையில் இல்லங்களில் சமய நிகழ்வு நடைபெறுகின்றது. சிவராத்திரி தினமன்று சிறார்களிற்கு தீட்சை வழங்கப்படுகின்றது. நவராத்திரி தினங்களில் பிரசங்கங்கள் நடைபெறுகின்றன. அத்தோடு மாணவர்களுக்கிடையே கோலம் போடுதல், பாமாலை, பேச்சு முதலான போட்டிகள் நடாத்தப்பட்டு பரிசில்கள் விஜயதசமி அன்று வழங்கப்படுகிறன. அருகிலுள்ள ஆலயங்களாலும் மற்றும் சமய நிறுவனங்களாலும் நடத்தப்படுகின்ற போட்டிகளில் சிறார்கள் பங்குபற்றி வருகின்றனர்.அத்தோடு சங்கத்தால் இந்து கலாச்சார அமைச்சின் அறநெறிப் பாடசாலை நடத்தப்பட்டு வருகின்றது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### மருத்துவம்

வருடத்தில் இருமுறை மருத்துவ முகாம் நடாத்தப்பட்டு மாணவர்களின் சிறார்களின் உடல், உள நலன்கள் பேணப்படுகின்றன. யாழ் போதனா வைத்திசாலையிலேயே சிறார்களுக்குரிய மருத்துவ சேவைகள் நிறைவு செய்யப்படினும் உடனடித்தேவைகளுக்கு தனியார் மருத்துவமனைகளின் சேவைகளையும் பெறுவதுண்டு.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### விழாக்கள்

தைப்பொங்கல், சித்திரை வருடப்பிறப்பு, தீபாவளி, கார்த்திகை விளக்கீடு போன்றவை சிறப்பாக கொண்டாடப்படுகின்றன. குறிப்பாக சித்திரைப் புத்தாண்டு விழா கருணை இல்லத்திலும், தீபாவளித் திருநாள் சைவச் சிறுவர் இல்லத்திலும் மாணவர்களின் கலை நிகழ்வுகளோடு கொண்டாடப்பட்டு வருகின்றன. வருடத்தின் ஜூலை 04ஆம் திகதியும் சங்கத்தில் இந்துபோர்ட் சு.இராசரத்தினம் அவர்களின் பிறந்தநாள் விழாவும் பரிசளிப்பு நிகழ்வும் கொண்டாடப்பட்டு வருகிறது. அத்தோடு 2015இல் இருந்து "இல்லக விளக்கு" மலரும் வெளியிடப்பட்டு வருகின்றது. இது சங்கத்தின் செயற்பாடுகளையும் மாணவர்களின் ஆக்கங்களையும் உள்ளடக்கியதாக உள்ளது.  
2014 இல் இருந்து வருடந்தோறும் "விடுதிக்காப்பாளர் தினம்" ஒக்டோபர் 06 ஆம் திகதியில் சிறப்பாக கொண்டாடப்படுகிறது. அதே போல "ஆசிரியர் தினமும்" வருடாவருடம் கொண்டாடப்படுகின்றது.
# திருநெல்வேலி சைவ சிறுவர் இல்லம்

## சைவச்சிறுவர் இல்லம்

### கொடைகள் தொடர்பானவை

சமூக சேவைத் திணைக்களம் ஒரு பிள்ளைக்கு மாதம் ரூபா 500/=வழங்குகின்றது. இத்தொகை ஒரு பிள்ளையை மூன்று நாள் பராமரிப்பதற்கே போதுமானது. எனவே உலகெங்கும் வாழும் அன்பு உள்ளங்களின் ஆதரவை சங்கத்தினர் நாடுகின்றனர். ஒரு பிள்ளையின் தேவைகளை நிறைவு செய்ய மாதம் ரூபா 5000/= தேவை. லண்டன் ஸ்ரீகனக துர்க்கை அம்மன் அறநிதியமும், மற்றும் ஒரு சில அன்பர்களும் 85 பிள்ளைகளின் பராமரிப்பைப் பொறுப்பேற்றுள்ளனர். ஏனைய பிள்ளைகளுக்கும் பராமரிப்பாளர்களை நிர்வாகத்தினர் நாடி நிற்கின்றனர்.
# பாக்மதி மண்டலம்

**பாக்மதி மண்டலம்** (Bagmati Zone) ( *Bāgmatī Añcal*) தெற்காசியாவின் நேபாள நாட்டில் அமைந்த பதினான்கு மண்டலங்களில் ஒன்றாகும். இம்மண்டலம் மத்திய நேபாளத்தின் மத்திய வளர்ச்சி பிரந்தியத்தில் உள்ள மூன்று மண்டலங்களில் ஒன்றாகும். இம்மண்டலத்தில் எட்டு மாவட்டங்கள் அமைந்துள்ளது.  
காட்மாண்டு மற்றும் லலித்பூர் நகரங்கள் இம்மண்டலத்தின் பெரிய நகரங்கள் ஆகும்.
நேபாள இராச்சியத்தின் மையப் பகுதியாக பாக்மதி மண்டலம் அமைந்திருந்தது.
# பாக்மதி மண்டலம்

## மக்கள் தொகையியல்

9,446 சதுர கிலோ மீட்டர் பரப்பளவு கொண்ட இம்மண்டலம், நேபாளத்தின் மொத்த நிலப்பரப்பில் 6.42% கொண்டுள்ளது. காட்மாண்டு சமவெளியில் அமைந்த இம்மண்டலத்தில் 2011-ஆம் ஆண்டின் மக்கள் தொகை கணக்கெடுப்பின் படி 38,43,596 மக்கள் வாழ்கின்றனர். இம்மண்டலத்தில் நேபாள மொழி, நேவாரி மொழி, நேபால் பாசா மற்றும் தாமாங் மொழிகள் பேசப்படுகிறது. இம்மண்டலத்தில் நேவார் மக்கள் மற்றும் தமாங் மக்கள் அதிகம் வாழ்கின்றனர்.
# பாக்மதி மண்டலம்

## மாவட்டங்கள்

பாக்மதி மண்டலத்தின் மலைப்பாங்கான குன்றுப் பகுதிகளில் பக்தபூர் மாவட்டம், தாதிங் மாவட்டம், காத்மாண்டு மாவட்டம், காப்ரேபலாஞ்சோக் மாவட்டம், லலித்பூர் மாவட்டம், நுவாகோட் மாவட்டங்களும் மற்றும் இமயமலைப் பகுதிகளில் ரசுவா மாவட்டம் மற்றும் சிந்துபால்சோக் மாவட்டங்களும் உள்ளது.
# பாக்மதி மண்டலம்

## புவியியல் மற்றும் தட்ப வெப்பம்

### புவியியல்

பாக்மதி மண்டலத்தின் தெற்கில் காட்மாண்டு சமவெளிப் பகுதிகளும், நடுவில் மலைப்பாங்கான குன்றுப் பகுதிகளும், வடக்கில் இமயமலைப் பகுதிகளும் அடங்கியுள்ளது. இம்மண்டலத்தின் இமயமலைப் பகுதியில் 7,000 மீட்டர் உயரத்தில் உள்ள கணேஷ் மலைத் தொடர் உள்ளது. இம்மணடலத்தின் வடக்குப் பகுதி சீனாவின் திபெத் தன்னாட்சிப் பகுதியை எல்லையாகக் கொண்டது. இம்மண்டலத்தில் காடுகள் 31.43% ஆகவும், என்றும் பனி படர்ந்த பகுதி 16.63% ஆகவும் உள்ளது.
# பாக்மதி மண்டலம்

## புவியியல் மற்றும் தட்ப வெப்பம்

### தட்ப வெப்பம்

இம்மண்டலம் கடல் மட்டத்திலிருந்து காத்மாண்டு சமவெளியில் 300 மீட்டர் முதல் 7,000 மீட்டர் உயரம் வரை இமயமலையில் பரவியுள்ளது. எனவே இம்மாவட்டத்தின் தட்ப வெப்பம் மேல் வெப்ப மண்டலம், மிதவெப்ப வளையம், மிதமான காலநிலை, மான்ட்டேன்#ஆல்ப்ஸ் மலைக் காலநிலை, துருவப் பகுதி காலநிலை, வெண்பனி படர்ந்த பகுதிகள் மற்றும் டிரான்ஸ் - இமயமலை பாலவனக் காலநிலை என ஏழு காலநிலைகளில் காணப்படுகிறது.
# பாக்மதி மண்டலம்

## சுற்றுலா மற்றும் ஆன்மிகத் தலங்கள்

இம்மண்டலத்தில் உலகப் பாரம்பரியக் களங்களான காத்மாண்டு நகரச் சதுக்கம், பக்தபூர் நகர சதுக்கம், பதான் அரண்மனை சதுக்கம், பசுபதிநாத் கோவில் சுயம்புநாதர் கோயில், பௌத்தநாத் மற்றும் லால்டாங் தேசியப் பூங்கா மற்றும் சங்கு நாராயணன் கோயில் அமைந்துள்ளது.
# பாக்மதி மண்டலம்

## இதனையும் காண்க

- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
- நேபாள மாநிலங்கள்
# மாமல்லபுரம் கோடிக்கல் மண்டபம்

**மாமல்லபுரம் கோடிக்கல் மண்டபம்** என்பது, தமிழகத்தின் கிழக்குக் கரையோரத்தில் சென்னைக்குத் தெற்கே உள்ள பழங்காலத் துறைமுக நகரான மாமல்லபுரத்தில், அங்குள்ள மலையின் வடமேற்குப் பகுதியில் உள்ள ஒரு பாறையில் குடையப்பட்டுள்ள குடைவரைக் கோயில். மாமல்லபுரத்தில் காணப்படும் பல குடைவரைக் கோயில்களுள் இதுவும் ஒன்று. பல்லவர் காலத்தைச் சேர்ந்த இது ஒரு சிறிய குடைவரை.  
இங்குள்ள மண்டபத்தில் ஒரு தூண் வரிசை மட்டுமே உண்டு. இதில் இரண்டு முழுத் தூண்களும், பக்கச் சுவர்களை அண்டி இரு அரைத்தூண்களும் காணப்படுகின்றன. முழுத்தூண்களின் மேற்பகுதியும் கீழ்ப்பகுதியும் சதுர அமைப்பிலும், நடுப்பகுதி எண்கோணப்பட்டை வடிவிலும் உள்ளன. பின்பக்கச் சுவரில் கருவறை குடையப்பட்டுள்ளது. இக்கருவறை பின்புறச் சுவரில் இருந்து முன்னோக்கித் துருத்தியவாறு அமைந்துள்ளது. கருவறையின் இருபுறமும் காவற்பெண்களின் சிற்பங்கள் செதுக்கப்பட்டுள்ளன. இதனால் இது கொற்றவைக்கு உரிய கோயிலாக இருக்கவேண்டும் என ஆய்வாளர்கள் கருதுகின்றனர்.  
இக்குடைவரையின் அமைப்பை அடிப்படையாகக் கொண்டு இது முதலாம் நரசிம்மவர்மன் காலத்துக்கு உரியது என்கின்றனர். இங்கு கல்வெட்டு இருந்தபோதும் அதில் இது எந்த மன்னன் காலத்தில் கட்டப்பட்டது என அறிந்துகொள்வதற்கான குறிப்புகள் இல்லை. இக்கல்வெட்டில் காணப்படும் "சிறீ வாமங்குசன்" என்னும் பெயர் பல்லவர்களின் சிற்ரரசனாக இருக்கக்கூடும் என்பது ஆய்வாளர் கருத்து.
# காரியசு ஆலசன் முறை

**காரியசு ஆலசன் முறை** *(Carius halogen method)* என்பது வேதிப்பொருட்களில் உள்ள ஆலசன்களின் அளவை உறுதி செய்வதற்குப் பயன்படும் ஒரு பகுப்பாய்வு வேதியியல் முறையாகும்.  
நிறை அறிந்த ஓர் கரிமச் சேர்மத்தை கார்சியசு வகைக் கடின கண்ணாடிக் குழாயில் எடுத்துக் கொண்டு அதனுடன் புகையும் நைட்ரிக் அமிலத்தைச் சேர்த்து வெள்ளி நைட்ரேட்டு முன்னிலையில் ஓர் உலையில் வைத்து சூடுபடுத்தப்படுகிறது. சேர்மத்திலுள்ள கார்பனும் ஐதரசனும் ஆக்சிசனேற்றம் அடைந்து கார்பனீராக்சைடாகவும் தண்ணீராகவும் வெளியேறுகின்றன. சேர்மத்திலிருக்கும் ஆலசன் வெள்ளி ஆலைடாக உருவாகிறது. இந்த ஆலைடு வடிகட்டப்பட்டு, கழுவப்பட்டு, உலர்த்தப்பட்டு, எடை போடப்படுகிறது.  
இந்த வேதியியல் சோதனை கந்தகத்தை நிர்ணயிப்பதற்கும் சமமாகச் செயல்படுகிறது. ஆனால் வெள்ளி நைட்ரேட்டைச் சேர்க்காமல் சோதனை மேற்கொள்ளப்படுகிறது. கந்தகம் புகையும் நைட்ரிக் அமிலத்துடன் வினைபுரிந்த பிறகு உருவாகும் கந்தக அமில இடைநிலை, பேரியம் குளோரைடு சேர்க்கப்பட்டால் கரையாத பேரியம் சல்பேட்டை உருவாக்குகிறது. நைட்ரிக் அமிலத்தை சேர்ப்பதற்கான நோக்கம் கார்பன் மற்றும் ஐதரசனை ஆக்சிசனேற்றம் செய்வதாகும். அடர் நைட்ரிக் அமிலம் அயோடினை அயோடிக் அமிலமாக மட்டுமே ஆக்சிசனேற்றம் செய்கிறது. வேறு எந்த ஆலசன்களையும் இது பாதிக்காது. அடர் நைட்ரிக் அமிலத்தால் அயோடின் ஆக்சிசனேற்றம் கூட அதிக வெப்பநிலையில் மட்டுமே நடக்கும்.  
இந்தச் சோதனையை செருமானிய வேதியியலாளர் இயார்ச்சு லுட்விக் காரியசு (1829–1875) கண்டுபிடித்தார்.
# சாபு சிரில்

**சாபு சிரில்** என்பவர் திரைப்படக்கலை வடிவமைப்பாளர் ஆவார். மலையாளம், இந்தி, தமிழ், தெலுங்கு, கன்னடம் ஆகிய மொழிப் படங்களில் கலை இயக்குநராகப் பணியாற்றியிருக்கிறார். தேசியத் திரைப்பட விருது 4 முறையும் சிறந்த கலை இயக்கத்துக்காக பிலிம்பேர் விருது5 முறையும் பெற்றார்.  
வால்பாறையில் பிறந்த சாபு சிரில் பள்ளிக் கல்வியை அங்கேயே முடித்துவிட்டு சென்னையில் கவின் கலைக்கல்லூரியில் படித்தார். 1982 முதல் 1988 வரை தனிப்பட்ட முறையில் பெரிய குழுமங்களான வெல்கம் ஓட்டல், தாஜ் கோராமண்டல், மதுரா கோட்ஸ் போன்ற நிறுவனங்களில்வடிவமைப்புத் தொழில் செய்தார்.
1988 முதல் கலைத்துறை இயக்கத்தில் ஈடுபடத் தொடங்கினார். 2500 விளம்பரப் படங்களும் 3 தொலைக்காட்சித் தொடர்களும்இவரால் இயக்கப்பட்டன.  
ஹே ராம், அசோகா, சிட்டிசன், ரெட்,வில்லன்,பாகுபலி, எந்திரன், ஓம் சாந்தி ஓம் ஆகிய மிகப் பெரிய படங்களில் இவர் பணி செய்தார்.
# செருமேனியம் அயோடைடு

**செருமேனியம் அயோடைடு** *(Germanium iodide)* என்பது செருமானியமும் அயோடினும் சேர்ந்து உருவாகும் வேதிச்சேர்மம் ஆகும். இத்தகைய வேதிச் சேர்மங்கள் இரண்டு காணப்படுகின்றன. மற்றும் செருமேனியம்(IV) அயோடைடு என்பன இவ்விரண்டு அயோடைடுகளாகும்.
செருமேனியம்(II) அயோடைடு ஒரு படிகத் திண்மம் ஆகும். உருகும்போது இது சிதைவடைகிறது. செருமேனியம் அயோடைடின் தன்னீர்ப்பு அடர்த்தி 5.37 ஆகும். வெற்றிடத்தில் 240 பாகை செல்சியசு வெப்பநிலையில் இது பதங்கமாகிறது.  
செருமானியம்(IV) அயோடைடும் ஒரு படிகத் திண்மமாகக் காணப்படுகிறது. 144 ° செல்சியசு வெப்பநிலையில் உருகுகிறது. 440 ° செல்சியசு வெப்பநிலையை கொதிநிலையாகக் கொண்டுள்ளது. மேலும் இதனுடைய தன்னீர்ப்பு அடர்த்தி 4.32 ஆகும்.
# இலியூ கோங்

**இலியூ கோங்** (*Liu Hong*, கி.பி. 129 – கி.பி. 210), அல்லது **யுவான்சுவோ** ஒரு சீன வானியலாளரும் கணிதவியலாளரும் ஆவார். இவர் சீன மூவேந்தர் காலத்தில் வழக்கில் இருந்த நிலாச் செலவைக் கணிக்கும் முறையை உருவாக்கினார்.
# இலியூ கோங்

## வானியல்

இவர் தைழ்சான் பகுதியில் (இன்றைய மெங்கியின் நாடு, சாந்தோங் மாகாணம்) பிறந்தார். இவர் கிழக்கு ஆன் அரசமரபைச் சார்ந்த இளவரசர் இலூ கால்வழியில் வந்த இலியூ யூ குடும்பத்தில் வளர்ந்தார். இலியூ இளம்பருவத்திலேயே வானியலில் ஆர்வமுடன் வளர்ந்தார். இவர் கி.பி 160 இல் பேரரசு வானியல் அமைப்பில் அலுவலராக அமர்த்தப்பட்டார். இது இவர் இழந்த நூல்களான *குவி யாவோ சூ (Qi Yao Shu)* (ஏழு கோளியல்), *பா யாவுன் சூ (Ba Yaun Shu)* (எட்டுத் தனிமவியல்) ஆகிய நூல்க்களை எழுத வழிவகுத்த்து. இந்நிலை அக்காலத்தில் மிக வளர்ந்த அறிவு வாய்ந்த்தாக விளங்கியதால், உடனே சீனப் பேரரசு இதைப் பின்பற்றியது. இந்த நாட்காட்டி முத்ன்முதலாக சீனாவில் நிலா இயக்கத்தை முன்கணித்தது. இந்த முறை மூன்று வான்பொருள்களின் இடையிலான கணக்கீட்டைச் செய்யும் வழிமுறையான பெரியாப்சிசு விவாதத்தை முதன்முதலாகத் தோற்றுவித்தது. இது பருவந்தோறும் நிலா இயக்கத்தைக் கட்டமைத்தது. நாட்காட்டியின் துல்லியத்தை நிறுவும் இவரது முறை ஒளிமறைப்புகளின் கண்டுபிடிப்பால் ஏற்பட்டதாகும்.  
இது ஏற்கெனவே ஃஏன் பேரரசு கி.பி 85 முதல் பின்பற்றிய பழைய முறையைப் பதிலீடு செய்தது. மூவேந்தர்கால இந்தச் சீன முயற்சி சீனா ஒற்றுமைபெற்ற யின் பேரரசு காலம் (கி.பி 265-கி.பி 420) வரை பின்பற்றப்பட்டது .
# தங்கம்(V) புளோரைடு

**தங்கம்(V)புளோரைடு** *(Gold(V) fluoride)* என்பது Au<sub>2</sub>F<sub>10</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்கத்தின் புளோரைடு சேர்மமான இது தங்கம் பென்டா புளொரைடு என்ற பெயராலும் அழைக்கப்படுகிறது. மிக உயர்ந்த ஆக்சிசனேற்ற நிலையை தங்கம் இச்சேர்மத்தில் வெளிப்படுத்துகிறது. சிவப்பு நிறத்தில் திண்மமாக காணப்படும் தங்கம்(V)புளோரைடு ஐதரசன் புளோரைடில் கரைகிறது. ஆனால் கரைசல் உடனடியாக சிதைவைடைந்து புளோரினை வெளிவிடுகிறது.  
திட நிலையில் தங்கம்(V)புளோரைடு மையச்சீரொழுங்கு இடக்குழு அமைப்பைக் கொண்டுள்ளது. ஆறு ஒருங்கிணைவுகளில் தங்கமும், ஒவ்வொரு தங்கம் மையத்தின் மீதும் ஓர் எண்முக வரிசையிலமைந்த புளோரின் மையங்களும் காணப்படுகின்றன.  
இருபடிநிலையில் அறியக்கூடிய ஒரே பென்டாபுளோரைடு தங்கம்(V)புளோரைடு மட்டுமேயாகும். மற்ற பென்டாபுளோரைடுகள் (P, As, Cl, Br, I) ஒற்றைப்படிகளாகவும் (Nb, Ta, Cr, Mo, W, Tc, Re, Ru, Os, Rh, Ir, Pt) போன்றவை நாற்படிகளாகவும், (Bi, V, U) போன்றவை பலபடி பென்டாபுளோரைடுகளாகவும் உள்ளன . வாயுநிலையில் ஒற்றைப்படியும் முப்படியும் 82:18 என்ர விகிதத்தில் காணப்படுகின்றன.
ஆண்டிமனி பென்டாபுளோரைடைக் காட்டிலும் வலிமையான புளோரைடு ஏற்பியாகவும் தங்கம்(V)புளோரைடு அறியப்படுகிறது.
# தங்கம்(V) புளோரைடு

## தொகுப்பு முறை தயாரிப்பு

தங்கத்தை ஆக்சிசன் மற்றும் புளோரினுடன் சேர்த்து 370 பாகை செல்சியசு வெப்பநிலைக்கு 8 வளிமண்டல அழுத்தத்தில் சூடுபடுத்தும்போது டையாக்சிசனைல் எக்சாபுளோரோவாரேட்டு தோன்றுகிறது :.  
Au(s) + O2(வா) + 3 F2(வா) → O2AuF6(தி)  
180 பாகை செல்சியசு வெப்பநிலையில் இவ்வுப்பு சிதைவடைந்து பென்டாபுளோரைடு உருவாகிறது.  
2 O2AuF6(தி) → Au2F10 (தி) + 2 O2(வா) + F2(வா)  
வலிமையான ஆக்சிசனேற்றும் முகவராகவும், புளோரினேற்றும் முகவராகவும் கிரிப்டான் டைபுளோரைடு செயலாற்றுகிறது. இதுவே தங்கத்தை உயர்ந்தபட்ச +5 ஆக்சிசனேற்ற நிலைக்கு ஆக்சிசனேற்றுகிறது :.  
7 KrF2 (வா) + 2 Au (தி) → 2 KrF+ AuF− 6 (தி) + 5 Kr (வா)  
KrF+AuF−6 60 பாகை செல்சியசு வெப்பநிலையில் சிதைவடைந்து தங்கம்(V) புளோரைடு மற்றும் வாயுநிலை கிரிப்டான், புளோரின் போன்றவை உருவாகின்றன :
# ஜும்ஆ பள்ளிவாசல், குல்பர்கா

**ஜும்ஆ பள்ளிவாசல்** (Jama Masjid Gulbarga) இந்தியா நாட்டின் கர்நாடகா மாநிலத்தில் குல்பர்கா மாவட்டத்தில் குல்பர்கா நகரில் உள்ள பள்ளிவாசல் ஆகும். இப்பள்ளிவாசல் கி.பி.1367 இல் கட்டப்பட்டது.